title: Komisjoni rakendusmäärus (EL) 2015/2206, 30. november 2015, millega muudetakse määrust (EÜ) nr 1238/95 Ühenduse Sordiametile tasutavate lõivude osas

text:
               1.12.2015

               ET

               Euroopa Liidu Teataja

               L 314/22

         KOMISJONI RAKENDUSMÄÄRUS (EL) 2015/2206,
   30. november 2015,
   millega muudetakse määrust (EÜ) nr 1238/95 Ühenduse Sordiametile tasutavate lõivude osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. juuli 1994. aasta määrust (EÜ) nr 2100/94 ühenduse sordikaitse kohta (1) (edaspidi „algmäärus”), eriti selle artiklit 113,
   olles konsulteerinud Ühenduse Sordiameti haldusnõukoguga
   ning arvestades järgmist:

               (1)

               Komisjoni määruse (EÜ) nr 1238/95 (2) artikli 3 lõikes 2 on sätestatud, et Ühenduse Sordiameti (edaspidi „amet”) juhataja võib lubada alternatiivseid teenustasude ja lisamaksude makseviise, sealhulgas kontrollitud tšekkide üleandmist või ülekandmist. Siiski leitakse, et kaitse alla võetud sordi omanike jaoks on kontrollitud tšekkide kui maksevahendi nõudmine liiga koormav. Sellele lisaks on vaja tagada maksed elektrooniliste vahendite kaudu.

               (2)

               Määruse (EÜ) nr 1238/95 artikli 5 lõikes 1 on nõutud, et lõivu või lisamaksu maksja märgib oma nime ja asjaomase makse otstarbe. Võttes arvesse, et amet võib saada makse, mille puhul ei suudeta kindlaks teha makset sooritava isiku identiteeti ja pole võimalik teha sellele isikule tagasimakset, oleks asjakohane, et see raha jääks ametile kui muu tulu.

               (3)

               Määruse (EÜ) nr 1238/95 artiklis 7 on sätted sordikaitse taotluse menetlemise eest ametile tasutavate lõivude suuruse kohta. Selleks et tagada taotluste tõhus, tulemuslik ja kiire läbivaatamine, on oluline soodustada taotluste esitamist elektroonilisel teel veebivormi kaudu. Seepärast oleks asjakohane vähendada taotluse menetlemise eest makstavat lõivu, kui taotlus esitatakse elektroonilisel teel.

               (4)

               Määruse (EÜ) nr 1238/95 artikli 7 lõike 2 sõnastus seoses allasutuste ja riigiasutuste määramise ja ülesannetega tuleks viia kooskõlla algmäärusega.

               (5)

               Määruse (EÜ) nr 1238/95 artikli 7 lõikega 7 reguleeritakse taotluse esitamise lõivu tagasimaksmist taotluste puhul, mis ei ole algmääruse artikli 50 kohaselt kehtivad. Ameti kogemuste põhjal, mis on seotud kehtetute ühenduse sordikaitse taotluste menetlemise kuludega, on asjakohane vähendada ametile makstavat taotluse esitamise lõivu.

               (6)

               Määruse (EÜ) nr 1238/95 artiklis 8 käsitletakse sordi registreerimiskatse lõive. Registreerimiskatse aruande puhul, milles käsitletakse registreerimiskatse tulemusi ning mille volitatud kontrolliasutus on teinud enne artikli 8 lõikes 5 osutatud ühenduse sordikaitse taotlemise kuupäeva, on asjakohane täpsustada, et tasu suuruse peaks määrama ameti juhataja pärast konsulteerimist ameti haldusnõukoguga.

               (7)

               Määruse (EÜ) nr 1238/95 artikli 12 lõike 1 punktis c on sätestatud, et ameti juhatajal on õigus kehtestada lõive seoses ameti ametliku väljaandega. Ameti ametlik väljaanne avaldatakse korrapäraselt ainult elektroonilises versioonis ja enam mitte paberkandjal ning selles kajastub ameti andmebaaside sisu. Sellise väljaande avaldamiseks ei ole vaja täiendavaid konkreetseid vahendeid ja seega tuleks eraldi tasu kaotada.

               (8)

               Määruse (EÜ) nr 1238/95 artiklis 13 käsitletakse lisamakse. Kogemused on näidanud, et artikli 13 lõikes 1 ning lõike 2 punktis b osutatud täiendav töö, mida amet teeb sordinimedega, kui sordinimede kohta algselt kehtestatud nõuded on täitmata jäänud või kui sordinime tuleb muuta kolmanda poole varem tekkinud, vastuolus oleva õiguse korral, on tavapärane ja ei vaja suuremaid ressursse. Seega ei ole nimetatud täiendava töö eest võetavad lisatasud põhjendatud.

               (9)

               Artikli 13 lõike 2 punktis a on sätestatud, et amet võib kehtestada aastamaksule lisamaksu, kui omanik ei ole maksnud aastamaksu. Sellistel juhtudel võib amet algatada menetluse sordikaitse tühistamiseks. Kogemused on näidanud, et amet ei küsi aastamaksu maksmata jätmise eest lisatasu, ja seetõttu tuleks see säte välja jätta.

               (10)

               Komisjoni määrusega (EÜ) nr 874/2009 (3) ei ole üle võetud komisjoni määruse (EÜ) nr 1239/95 (4) artikli 93 lõiget 3 ja artiklit 94. Seetõttu tuleks välja jätta määruse (EÜ) nr 1238/95 artikli 14 lõiked 3 ja 4, milles osutatakse kõnealustele sätetele.

               (11)

               Määrust (EÜ) nr 1238/95 tuleks seetõttu vastavalt muuta.

               (12)

               Oleks asjakohane, et kavandatud muudatusi kohaldataks alates 1. jaanuarist 2016, mis on ameti uue eelarveaasta algus.

               (13)

               Käesoleva määrusega ettenähtud meetmed on kooskõlas alalise sordikaitsekomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1238/95 muudetakse järgmiselt.

               a)

               Artikli 3 lõiget 2 muudetakse järgmiselt:

                           i)

                           punkt a asendatakse järgmisega:

                                       „a)

                                       ametile eurodes väljakirjutatud tšekkide üleandmine või ülekandmine;”;

                           ii)

                           punkt d asendatakse järgmisega:

                                       „d)

                                       maksete tegemine elektroonilisel teel, kas maksekaardi või otsekorraldusega.”

               b)

               Artiklisse 5 lisatakse järgmine lõige 3:
               „3.   Kui pärast järelepärimist asjaomases pangas ei ole võimalik kindlaks teha makset sooritava isiku identiteeti ja summat ei saa tagastada ühelegi konkreetsele isikule, käsitatakse seda summat muu tuluna algmääruse artiklis 112 osutatud ametisisestes finantssätetes sätestatud tähtaegade jooksul, mis on vastu võetud ameti haldusnõukogu poolt.”

               c)

               Artiklit 7 muudetakse järgmiselt:

                           i)

                           lõiked 1 ja 2 asendatakse järgmisega:
                           „1.   Ameti elektroonilises süsteemis veebivormi kaudu elektrooniliselt esitatud taotluse menetlemise eest maksab ühenduse sordikaitse taotleja (edaspidi „taotleja”) 450 euro suuruse lõivu.
                           Muul viisil kui ameti elektroonilises süsteemis esitatud taotluse menetlemise eest maksab taotleja 650 euro suuruse lõivu.
                           2.   Taotleja võtab kooskõlas käesoleva määruse artikliga 3 kõik vajalikud meetmed taotluse esitamise lõivu maksmiseks kas enne taotluse esitamist või päeval, mil taotlus esitatakse otse ametisse või mõnesse algmääruse artikli 30 lõike 4 kohaselt loodud asutusse või volitatud riigiasutusse.”;

                           ii)

                           lõige 7 asendatakse järgmisega:
                           „7.   Kui taotluse esitamise lõiv on laekunud, kuid taotlus ei ole algmääruse artikli 50 kohaselt kehtiv, jätab amet taotluse esitamise lõivust 150 eurot endale ning tagastab ülejäänu koos taotlejale saadetava teatega taotluse puuduste kohta.”

               d)

               Artikli 8 lõikele 5 lisatakse järgmine lause:
               „Selle lõivu suuruse määrab kindlaks ameti juhataja pärast nõupidamist haldusnõukoguga ja see avaldatakse ameti ametlikus väljaandes.”

               e)

               Artikli 12 lõike 1 punkt c jäetakse välja.

               f)

               Artikkel 13 jäetakse välja.

               g)

               Artikli 14 lõiked 3 ja 4 jäetakse välja.

         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2016.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. november 2015

            Komisjoni nimel

            president

         Jean-Claude JUNCKER

      (1)  EÜT L 227, 1.9.1994, lk 1.

      (2)  Komisjoni määrus (EÜ) nr 1238/95, 31. mai 1995, millega kehtestatakse nõukogu määruse (EÜ) nr 2100/94 rakenduseeskirjad seoses ühenduse sordiametile tasutavate lõivudega (EÜT L 121, 1.6.1995, lk 31).

      (3)  Komisjoni määrus (EÜ) nr 874/2009, 17. september 2009, milles sätestatakse nõukogu määruse (EÜ) nr 2100/94 rakenduseeskirjad seoses menetlusega ühenduse sordiametis (ELT L 251, 24.9.2009, lk 3).

      (4)  Komisjoni määrus (EÜ) nr 1239/95, 31. mai 1995, milles sätestatakse nõukogu määruse (EÜ) nr 2100/94 rakenduseeskirjad seoses menetlusega ühenduse sordiametis (EÜT L 121, 1.6.1995, lk 37).


title: Komisjoni rakendusmäärus (EL) nr 1150/2013, 14. november 2013 , millega muudetakse rakendusmäärust (EL) nr 540/2011 toimeaine rapsiseemneõli heakskiitmise tingimuste osas  EMPs kohaldatav tekst

text:
               15.11.2013

               ET

               Euroopa Liidu Teataja

               L 305/13

         KOMISJONI RAKENDUSMÄÄRUS (EL) nr 1150/2013,
   14. november 2013,
   millega muudetakse rakendusmäärust (EL) nr 540/2011 toimeaine rapsiseemneõli heakskiitmise tingimuste osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõike 2 punkti c ja artikli 78 lõiget 2,
   ning arvestades järgmist:

               (1)

               Komisjoni määruse (EÜ) nr 2229/2004 (2) artiklis 24b ette nähtud korras on toimeaine rapsiseemneõli kantud komisjoni direktiiviga 2008/127/EÜ (3) nõukogu direktiivi 91/414/EMÜ (4) I lisasse. Alates direktiivi 91/414/EMÜ asendamisest määrusega (EÜ) nr 1107/2009 käsitatakse seda ainet kõnealuse määruse kohaselt heakskiidetuna ning see on esitatud komisjoni rakendusmääruse (EL) nr 540/2011 (5) lisa A osas.

               (2)

               Määruse (EÜ) nr 2229/2004 artikli 25a kohaselt esitas Euroopa Toiduohutusamet (edaspidi „toiduohutusamet”) 18. detsembril 2012 komisjonile rapsiseemneõli käsitleva läbivaatamisaruande kavandi kohta oma arvamuse (6). Toiduohutusamet edastas oma arvamuse rapsiseemneõli kohta teavitajale. Komisjon palus rapsiseemneõli käsitleva läbivaatamisaruande kavandi kohta märkusi esitada. Liikmesriigid ja komisjon vaatasid alalises toiduahela ja loomatervishoiu komitees läbivaatamisaruande kavandi ja toiduohutusameti arvamuse läbi ning 3. oktoobril 2013. aastal vormistati need rapsiseemneõli käsitleva komisjoni läbivaatamisaruandena.

               (3)

               Kinnitatakse, et toimeaine rapsiseemneõli on määruse (EÜ) nr 1107/2009 alusel heaks kiidetud.

               (4)

               Vastavalt määruse (EÜ) nr 1107/2009 artikli 13 lõikele 2 koostoimes selle artikliga 6 ning arvestades teaduse ja tehnika arengut on vaja muuta rapsiseemneõli heakskiitmise tingimusi seoses toksikoloogiliselt olulise lisandi eruukhappe maksimumkogusega:

               (5)

               Seetõttu tuleks rakendusmääruse (EL) nr 540/2011 lisa vastavalt muuta.

               (6)

               Liikmesriikidele tuleks anda aega rapsiseemneõli sisaldavate taimekaitsevahendite lubade muutmiseks või tühistamiseks.

               (7)

               Enne käesoleva määruse jõustumist tuleks liikmesriikidele, teavitajatele ja rapsiseemneõli sisaldavate taimekaitsevahendite lubade omanikele anda piisavalt aega, et nad saaksid heakskiitmise tingimuste muudatustest tulenevate nõuete täitmiseks valmistuda.

               (8)

               Kui liikmesriigid annavad kooskõlas määruse (EÜ) nr 1107/2009 artikliga 46 rapsiseemneõli sisaldavate taimekaitsevahenditega seoses ajapikendust, peab kõnealune ajapikendus lõppema hiljemalt kaheksateist kuud pärast määruse jõustumist.

               (9)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 540/2011 muudatus
   Rakendusmääruse (EL) nr 540/2011 lisa A osa muudetakse käesoleva määruse lisa kohaselt.
   Artikkel 2
   Üleminekumeetmed
   Liikmesriigid muudavad määruse (EÜ) nr 1107/2009 kohaselt vajaduse korral toimeainena rapsiseemneõli sisaldavate taimekaitsevahendite kehtivaid lube või tühistavad need hiljemalt 30. septembriks 2014.
   Artikkel 3
   Ajapikendus
   Ajapikendus, mille liikmesriigid annavad vastavalt määruse (EÜ) nr 1107/2009 artiklile 46, peab olema võimalikult lühike ja lõppema hiljemalt 30. septembril 2015.
   Artikkel 4
   Jõustumine
   Käesolev määrus jõustub 1. aprillil 2014.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. november 2013

            Komisjoni nimel

            president

         José Manuel BARROSO

      (1)  ELT L 309, 24.11.2009, lk 1.

      (2)  Nõukogu direktiiv 91/414/EMÜ, 15. juuli 1991, taimekaitsevahendite turuleviimise kohta (EÜT L 230, 19.8.1991, lk 1).

      (3)  Komisjoni direktiiv 2008/127/EÜ, 18. detsember 2008, millega muudetakse nõukogu direktiivi 91/414/EMÜ mitme toimeaine lisamisega (ELT L 344, 20.12.2008, lk 89).

      (4)  Komisjoni määrus (EÜ) nr 2229/2004, 3. detsember 2004, milles sätestatakse nõukogu direktiivi 91/414/EMÜ artikli 8 lõikes 2 osutatud tööprogrammi neljanda etapi täiendavad üksikasjalikud rakenduseeskirjad (ELT L 379, 24.12.2004, lk 13).

      (5)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (6)  Euroopa Toiduohutusamet: Kokkuvõte vastastikustest eksperdihinnangutest toimeaine taimeõli/rapsiseemneõli ohuanalüüsi kohta selle kasutamisel pestitsiidina. EFSA Journal (2013); 11(1)3058. [45 lk] doi:10.2903/j.efsa.2013.3058. Kättesaadav internetis: www.efsa.europa.eu/efsajournal

      LISA
      Rakendusmääruse (EL) nr 540/2011 lisa A osa rida 242, mis käsitleb toimeainet rapsiseemneõli, asendatakse järgmisega:

                     Number

                     Üldnimetus, identifitseerimisnumbrid

                     IUPACi nimetus

                     Puhtus

                     Heakskiitmise kuupäev

                     Heakskiitmise aegumine

                     Erisätted

                     „242

                     Taimeõlid/rapsiseemneõli
                     CASi nr: 8002-13–9
                     CIPACi nr: määratlemata

                     Rapsiseemneõli

                     Rapsiseemneõli on rasvhapete segu.
                     Oluline lisand: maksimaalselt 2 % eruukhapet

                     1. september 2009

                     31. august 2019

                     A   OSA
                     Lubatakse kasutada ainult insektitsiidi ja akaritsiidina.
                     B   OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse alalises toiduahela ja loomatervishoiu komitees 3. oktoobril 2013 rapsiseemneõli kohta koostatud hindamisaruande (SANCO/2623/2008) järeldusi, eelkõige selle I ja II liidet.
                     Vajaduse korral hõlmavad loa väljaandmise tingimused meetmeid riskide vähendamiseks.”


title: Komisjoni rakendusmäärus (EL) nr 837/2012, 18. september 2012 , milles käsitletakse Aspergillus oryzae (DSM 22594) abil toodetud 6-fütaasi (EC 3.1.3.26) lubamist kodulindude, võõrutatud põrsaste, nuumsigade ja emiste söödalisandina (loa omanik DSM Nutritional Products)  EMPs kohaldatav tekst

text:
               19.9.2012

               ET

               Euroopa Liidu Teataja

               L 252/7

         KOMISJONI RAKENDUSMÄÄRUS (EL) nr 837/2012,
   18. september 2012,
   milles käsitletakse Aspergillus oryzae (DSM 22594) abil toodetud 6-fütaasi (EC 3.1.3.26) lubamist kodulindude, võõrutatud põrsaste, nuumsigade ja emiste söödalisandina (loa omanik DSM Nutritional Products)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise põhjused ja menetlused.

               (2)

               Kooskõlas määruse (EÜ) nr 1831/2003 artikliga 7 on esitatud taotlus loa saamiseks Aspergillus oryzae (DSM 22594) abil toodetud 6-fütaasile (EC 3.1.3.26). Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

               (3)

               Taotluses käsitletakse Aspergillus oryzae (DSM 22594) abil toodetud 6-fütaasi (EC 3.1.3.26) lubamist kodulindude, võõrutatud põrsaste, nuumsigade ja emiste söödalisandina ning selle liigitamist söödalisandite kategooriasse „zootehnilised lisandid”.

               (4)

               Euroopa Toiduohutusamet (edaspidi „toiduohutusamet”) jõudis oma 14. detsembri 2011. aasta arvamuses (2) järeldusele, et kavandatud kasutustingimuste korral ei avalda Aspergillus oryzae (DSM 22594) abil saadud 6-fütaas (EC 3.1.3.26) kahjulikku mõju loomatervisele, inimeste tervisele ega keskkonnale ning et selle preparaadi kasutamine parandab fosfori omastamist kõikide sihtliikide puhul. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödas sisalduva söödalisandi analüüsi meetodi kohta.

               (5)

                  Aspergillus oryzae (DSM 22594) abil saadud 6-fütaasi (EC 3.1.3.26) hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.

               (6)

               Käesoleva määrusega ette nähtud meetmed on kooskõlas alalise toiduahela ja loomatervishoiu komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. september 2012

            Komisjoni nimel

            president

         José Manuel BARROSO

      (1)  ELT L 268, 18.10.2003, lk 29.

      (2)  EFSA Journal 2012; 10(1):2527.

      LISA

                  Söödalisandi identifitseerimisnumber

                  Loa omanik

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  Aktiivsuse ühik täissööda kg kohta, mille niiskusesisaldus on 12 %

                     Zootehniliste lisandite kategooria. Funktsionaalrühm: seedimist soodustavad ained

                  4a18

                  DSM Nutritional Products

                  6-fütaas (EC 3.1.3.26)

                                 Söödalisandi koostis

                                 Aspergillus oryzae abil toodetud 6-fütaasi (EC 3.1.3.26) valmistis (DSM 22594) minimaalse aktiivsusega:

                                          50 000 (1) FYT/g tahkel kujul,

                                          20 000 FYT/g vedelal kujul.

                                 Toimeaine kirjeldus

                                 Aspergillus oryzae (DSM 22594) abil toodetud 6-fütaas (EC 3.1.3.26).

                                 Analüüsimeetod
                                  (2)

                              Kolorimeetriline meetod, mille puhul mõõdetakse anorgaanilise fosfaadi vabanemist fütaadist 6-fütaasi toimel (ISO 30024:2009).

                  Kodulinnud
                  Nuumsead
                  Võõrutatud põrsad

                  —

                  500 FYT

                  —

                              1.

                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.

                              2.

                              Soovituslik kogus ühe kilogrammi täissööda kohta:

                                          —

                                          kodulinnud, võõrutatud põrsad ja nuumsead: 500 – 4 000 FYT;

                                          —

                                          emised: 1 000-4 000 FYT.

                              3.

                              Kasutamiseks söödas, mis sisaldab üle 0,23 % fütiiniga seotud fosforit.

                              4.

                              Kasutajate ohutus: käsitlemisel kasutada respiraatorit, kaitseprille ja kindaid.

                              5.

                              Kasutada kuni 35 kg kaaluvate võõrutatud põrsaste söötmisel.

                  9.10.2022

                  Emised

                  1 000 FYT

         (1)  1 FYT on ensüümikogus, mis vabastab fütaadist 1 μmol anorgaanilist fosfaati minutis reageerimistingimustes, mille puhul fütaadi kontsentratsioon on 5,0 mM ning pH väärtus on 5,5 ja temperatuur 37 °C.

         (2)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx


title: Komisjoni rakendusmäärus (EL) 2015/2378, 15. detsember 2015, milles sätestatakse nõukogu direktiivi 2011/16/EL (maksustamisalase halduskoostöö kohta) teatavate sätete üksikasjalikud rakenduseeskirjad ning millega tunnistatakse kehtetuks rakendusmäärus (EL) nr 1156/2012

text:
               18.12.2015

               ET

               Euroopa Liidu Teataja

               L 332/19

         KOMISJONI RAKENDUSMÄÄRUS (EL) 2015/2378,
   15. detsember 2015,
   milles sätestatakse nõukogu direktiivi 2011/16/EL (maksustamisalase halduskoostöö kohta) teatavate sätete üksikasjalikud rakenduseeskirjad ning millega tunnistatakse kehtetuks rakendusmäärus (EL) nr 1156/2012
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. veebruari 2011. aasta direktiivi 2011/16/EL maksustamisalase halduskoostöö kohta ja direktiivi 77/799/EMÜ kehtetuks tunnistamise kohta, (1) eriti selle artikli 20 lõikeid 1, 3 ja 4 ning artikli 21 lõiget 1,
   ning arvestades järgmist:

               (1)

               Direktiiviga 2011/16/EL asendati Euroopa Parlamendi ja nõukogu direktiiv 77/799/EMÜ (2). Oluliselt muudeti paljusid maksustamisalast halduskoostööd käsitlevaid sätteid, eelkõige seoses liikmesriikide vahelise teabevahetusega, et edendada piiriülese teabevahetuse tõhusust ja tulemuslikkust.

               (2)

               Nõukogu direktiiviga 2014/107/EL (3) muudeti direktiivi 2011/16/EL, et kehtestada kohustuslik automaatne teabevahetus finantskontode kohta ning sellega seonduvad aruandluse ja hoolsuskohustuse eeskirjad.

               (3)

               Selleks et tagada uue õigusraamistiku toimimine, on vaja direktiivi 2011/16/EL teatavad eeskirjad tüüpvormide ja elektrooniliste vormide kohta ning praktiline korraldus teabe vahetamiseks liikmesriikide vahel võtta vastu rakendusaktidega. Komisjoni rakendusmääruses (EL) nr 1156/2012 (4) on sätestatud üksikasjalikud eeskirjad, mis käsitlevad standardvorme ja elektroonilisi vorme, mida tuleb kasutada seoses direktiiviga 2011/16/EL.

               (4)

               Arvestades, et kavandatavate muudatuste eesmärk on rakendada direktiivi 2011/16/EL, ja selleks, et lihtsustada rakendusakti loetavust, on asjakohane tunnistada rakendusmäärus (EL) nr 1156/2012 kehtetuks ja kehtestada uued konsolideeritud eeskirjad.

               (5)

               Teabevahetuse hõlbustamiseks on direktiiviga 2011/16/EL ette nähtud, et kõnealuse direktiivi alusel toimuv teabevahetus peaks toimuma standardvormide abil, välja arvatud kohustuslik automaatne teabevahetus.

               (6)

               Kasutatavad standardvormid peaksid sisaldama paljusid piisavalt erinevaid lahtreid, mida liikmesriigid saaksid hõlpsasti eri juhtudel kasutada.

               (7)

               Seoses kohustusliku automaatse teabevahetusega peab komisjon direktiivi 2011/16/EL kohaselt vastu võtma nii praktilise korralduse kui ka elektroonilise vormi. Selleks, et tagada vahetatava teabe asjakohasus ja kasutatavus ning teabevahetuse enda tõhusus, tuleks sätestada üksikasjalikud eeskirjad selles valdkonnas.

               (8)

               Kuna automaatset teabevahetust viie tulu- ja kapitalikategooria kohta vastavalt direktiiv 2011/16/EL artikli 8 lõikele 1 kohaldatakse teabe kättesaadavuse korral, on põhjendatud, et elektrooniline vorm ei ole täpsem kui üldine struktuur ja elektroonilise vormi moodustavad elementide klassid, samas kui üksikasjalike elementide vahetus iga klassi puhul toimub jätkuvalt vastavalt nende kättesaadavusele igas liikmesriigis.

               (9)

               Võttes arvesse, et teavet, mida vahetatakse direktiivi 2011/16/EL artikli 8 lõike 3a kohaselt, koguvad aruandekohustuslikud finantseerimisasutused vastavalt kohaldatavatele aruandluse ja hoolsuskohustuse eeskirjadele, mis on sätestatud direktiiv 2011/16/EL I ja II lisas, ning sellest tulenevalt ei sõltu teabevahetus teabe kättesaadavusest, peaks kasutatav elektrooniline vastupidiselt olema laiendatav, et hõlmata madalaimat detailsuse astet, ja sisaldama iga elementi koos asjakohaste tunnustega, kui neid on.

               (10)

               Vastavalt direktiivile 2011/16/EL tuleks võimaluse korral esitada teave elektrooniliselt ühise teabevõrgu („CCN”) kaudu. Vajaduse korral tuleks täpsustada teabe edastamise praktiline korraldus muudel juhtudel. Üksikasjalikke eeskirju tuleks kohaldada selliste aruannete ja muude dokumentide puhul, mis ei sisalda otseselt vahetatavat teavet, kuid toetavad seda teavet, ning väljaspool ühist teabevõrku toimuva teabevahetuse puhul – ilma et see piiraks teisi kahepoolselt kokkulepitud kordasid – vahetatava teabe edastamise ja tuvastamise puhul.

               (11)

               Liikmesriikide õigus- ja haldusnorme, mis on vajalikud, et täita direktiiv 2011/16/EL artikli 8 lõiget 3a seoses kohustusliku finantskontosid käsitleva automaatse teabevahetusega, tuleb kohaldada alates 1. jaanuarist 2016. Seepärast tuleks käesolevat määrust kohaldada alates samast kuupäevast.

               (12)

               Käesoleva määrusega ettenähtud meetmed on kooskõlas maksustamisalase halduskoostöö komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Standardvormid teabevahetuseks taotluse alusel, omaalgatuslikuks teabevahetuseks, teavitamiseks ja tagasisideks
   1.   Seoses kasutatavate vormidega tähendab lahter sellist asukohta vormil, kus võib esitada direktiivi 2011/16/EL kohaselt vahetatava teabe.
   2.   Direktiivi 2011/16/EL artikli 5 kohased taotlused teabe saamiseks ja haldusuurimiste teostamiseks ning vastused nendele, väljastusteated, täiendava taustteabe taotlused, kõnealuse direktiivi artikli 7 kohased teated teabele vastamise suutmatuse ja teabele vastamisest keeldumise kohta saadetakse vormil, mis vastab käesoleva määruse I lisa nõuetele.
   3.   Direktiivi 2011/16/EL artiklite 9 ja 10 kohane omaalgatuslik teave ja selle väljastusteade saadetakse vormil, mis vastab käesoleva määruse II lisa nõuetele.
   4.   Direktiivi 2011/16/EL artikli 13 lõigete 1 ja 2 kohane haldusliku teatamise taotlus ja selle vastus vastavalt direktiivi artikli 13 lõikele 3 saadetakse vormil, mis vastab käesoleva määruse III lisa nõuetele.
   5.   Direktiivi 2011/16/EL artikli 14 lõike 1 kohane tagasiside saadetakse vormil, mis vastab käesoleva määruse IV lisa nõuetele.
   Artikkel 2
   Elektroonilised vormid automaatseks teabevahetuseks
   1.   Direktiivi 2011/16/EL artikli 8 lõike 1 kohaseks automaatseks teabevahetuseks kasutatav elektrooniline vorm peab olema kooskõlas käesoleva määruse V lisaga.
   2.   Direktiivi 2011/16/EL artikli 8 lõike 3a kohaseks automaatseks teabevahetuseks kasutatav elektrooniline vorm peab olema kooskõlas käesoleva määruse VI lisaga.
   Artikkel 3
   Ühise teabevõrgu kasutamise praktiline korraldus
   1.   Direktiivi 2011/16/EL kohaselt esitatavas teabes osutatud aruanded, teatised ja muud dokumendid võib saata muul viisil kui ühise teabevõrgu kaudu.
   2.   Kui direktiivi 2011/16/EL kohast teavet ei vahetata elektrooniliselt ühise teabevõrgu kaudu ja kui ei ole kahepoolselt kokku lepitud teistmoodi, esitatakse teave sellele lisatud kaaskirjaga, milles on kirjeldus teabe kohta, mille on nõuetekohaselt allkirjastanud edastav pädev asutus.
   Artikkel 4
   Kehtetuks tunnistamine
   Rakendusmäärus (EL) nr 1156/2012 tunnistatakse kehtetuks alates 1. jaanuarist 2016.
   Viiteid kehtetuks tunnistatud rakendusmäärusele käsitatakse viidetena käesolevale määrusele.
   Artikkel 5
   Jõustumine ja kohaldamine
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2016.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. detsember 2015

            Komisjoni nimel

            president

         Jean-Claude JUNCKER

      (1)  ELT L 64, 11.3.2011, lk 1.

      (2)  Direktiiv 77/799/EMÜ, 19. detsember 1977, liikmesriikide pädevate asutuste vastastikuse abi kohta otsese maksustamise valdkonnas (EÜT L 336, 27.12.1977, lk 15).

      (3)  Nõukogu direktiiv 2014/107/EL, 9. detsember 2014, millega muudetakse direktiivi 2011/16/EL seoses kohustusliku automaatse teabevahetusega maksustamise valdkonnas (ELT L 359, 16.12.2014, lk 1).

      (4)  Komisjoni rakendusmäärus (EL) nr 1156/2012, 6. detsember 2012, milles sätestatakse nõukogu direktiivi 2011/16/EL (maksustamisalase halduskoostöö kohta) teatavate sätete üksikasjalikud rakenduseeskirjad (ELT L 335, 7.12.2012, lk 42).

      I LISA

         Artikli 1 lõikes 2 osutatud vorm

      Direktiivi 2011/16/EL artikli 5 kohased teabe saamise ja haldusuurimiste teostamise taotlused ning nende vastused, väljastusteated, täiendava taustteabe taotlused, direktiivi 2011/16/EL direktiivi artikli 7 kohased teated teabele vastamise suutmatuse ja teabele vastamisest keeldumise kohta saadetakse vormil, mis sisaldab järgmisi lahtreid (1):

                  —

                  õiguslik alus;

                  —

                  viitenumber;

                  —

                  kuupäev;

                  —

                  taotluse esitanud ja taotluse saanud asutuste andmed;

                  —

                  kontrollitava või uurimise all oleva isiku andmed;

                  —

                  juhtumi üldkirjeldus ja vajaduse korral konkreetne taustteave, mis võib aidata hinnata taotletava teabe eeldatavat asjakohasust liikmesriikide siseriikliku õiguse haldamise ja jõustamise seisukohast seoses direktiivi 2011/16/EL artiklis 2 osutatud maksudega;

                  —

                  maksueesmärk, mille kohta teavet taotletakse;

                  —

                  uuritav ajavahemik;

                  —

                  selliste isikute nimi ja aadress, kellel arvatakse olevat taotletavat teavet;

                  —

                  direktiivi 2011/16/EL artikli 16 lõike 1 kohase õigusliku nõude täitmine;

                  —

                  direktiivi 2011/16/EL artikli 17 lõike 1 kohase õigusliku nõude täitmine;

                  —

                  põhjendatud taotlus viia läbi teatav haldusuurimine ja taotletud haldusuurimise läbiviimisest keeldumise põhjused;

                  —

                  kinnitus teabetaotluse kättesaamise kohta;

                  —

                  täiendava taustteabe taotlus;

                  —

                  teabetaotlusele vastamise suutmatuse ja teabetaotlusele vastamisest keeldumise põhjendused;

                  —

                  põhjused, miks ei suudeta vastata asjaomaseks tähtajaks ning kuupäev, milleks taotluse saanud asutus arvab, et suudab taotlusele vastata.

         (1)  Konkreetsel juhul kasutatav vorm peab sisaldama ainult asjaomasel juhul täidetavaid lahtreid.

      II LISA

         Artikli 1 lõikes 3 osutatud vorm

      Direktiivi 2011/16/EL artiklite 9 ja 10 kohase omaalgatusliku teabe ja selle väljastusteate vorm sisaldab järgmisi lahtreid (1):

                  —

                  õiguslik alus;

                  —

                  viitenumber;

                  —

                  kuupäev;

                  —

                  edastavate ja vastuvõtvate asutuste andmed;

                  —

                  sellise isiku andmed, keda omaalgatuslik teabevahetus käsitleb;

                  —

                  ajavahemik, mida omaalgatuslik teabevahetus hõlmab;

                  —

                  direktiivi 2011/16/EL artikli 16 lõike 1 kohase õigusliku nõude täitmine;

                  —

                  kinnitus omaalgatusliku teabe kättesaamise kohta.

         (1)  Konkreetsel juhul kasutatav vorm peab sisaldama ainult asjaomasel juhul täidetavaid lahtreid.

      III LISA

         Artikli 1 lõikes 4 osutatud vorm

      Direktiivi 2011/16/EL artikli 13 lõigete 1 ja 2 kohase teatamistaotluse ja kõnealuse direktiivi artikli 13 lõike 3 kohase vastuse vorm sisaldab järgmisi lahtreid (1):

                  —

                  õiguslik alus;

                  —

                  viitenumber;

                  —

                  kuupäev;

                  —

                  taotluse esitanud ja taotluse saanud asutuste andmed;

                  —

                  dokumendi või otsuse saaja nimi ja aadress;

                  —

                  muu teave, mis võib hõlbustada saaja tuvastamist;

                  —

                  dokumendi või otsuse subjekt;

                  —

                  taotluse saanud asutuse vastus vastavalt direktiivi 2011/16/EL artikli 13 lõikele 3, mis sisaldab dokumendi või otsuse adressaadi teavitamise kuupäeva.

         (1)  Konkreetsel juhul kasutatav vorm peab sisaldama ainult asjaomasel juhul täidetavaid lahtreid.

      IV LISA

         Artikli 1 lõikes 5 osutatud vorm

      Direktiivi 2011/16/EL artikli 14 lõike 1 kohase tagasiside vorm sisaldab järgmisi lahtreid (1):

                  —

                  viitenumber;

                  —

                  kuupäev;

                  —

                  tagasisidet andva pädeva asutuse andmed;

                  —

                  üldine tagasiside esitatud teabe kohta;

                  —

                  esitatud teabega otseselt seotud tulemused.

         (1)  Konkreetsel juhul kasutatav vorm peab sisaldama ainult asjaomasel juhul täidetavaid lahtreid.

      V LISA

         Artikli 2 lõikes 1 osutatud elektrooniline vorm

      Direktiivi 2011/16/EL artikli 8 lõike 1 kohaseks automaatseks teabevahetuseks kasutatavad elektroonilised vormid vastavad järgmisele hierarhilisele struktuurile ning sisaldavad järgmiseid elementide klasse (1):

                  a)

                  sõnumi üldandmed:

                  b)

                  Palgatulu või juhtide tasusid käsitleva teabe edastamiseks kasutatav põhitekst sisaldab järgmist:

                  c)

                  pensioniteabe edastamiseks kasutatav põhitekst sisaldab järgmist:

                  d)

                  elukindlustustooteid käsitleva teabe edastamiseks kasutatav põhitekst sisaldab järgmist:

                  e)

                  kinnisomandit ja kinnisvaratulu käsitleva teabe edastamiseks kasutatav põhitekst sisaldab järgmist:

                  f)

                  kui teavet ei edastata ühegi konkreetse kategooria kohta, siis sisaldab põhitekst järgmist:

                  g)

                  konkreetset kategooriat käsitleva teabe vastuvõtmist kinnitav põhitekst sisaldab järgmist:

         (1)  Elektrooniline vorm peab sisaldama üksnes neid elementide klasse, mis on kättesaadavad ja kohaldatavad konkreetse käsitletava juhtumi puhul.

      VI LISA

         Artikli 2 lõikes 2 osutatud elektrooniline vorm

      Direktiivi 2011/16/EL artikli 8 lõike 3a kohaseks automaatseks teabevahetuseks kasutatav elektrooniline vorm vastab järgmisele hierarhilisele struktuurile ning sisaldab järgmiseid elemente ja tunnuseid (1):

                  a)

                  sõnumi üldandmed:

                  b)

                  FATCA ja CRSi ühised tüübid, mida kasutatakse punkti a kohase sõnumi puhul:

                  c)

                  OECD ühised tüübid, mida kasutatakse punkti a kohase sõnumi puhul:

         (1)  Elektroonilises vormis peavad olema kuvatud ainult elemendid ja tunnused, mida konkreetse juhtumi puhul kohaldatakse seoses direktiivi 2011/16/EL I ja II lisas ette nähtud aruandluse ja hoolsuskohustuse eeskirjadega.


title: Komisjoni rakendusmäärus (EL) 2016/1963, 9. november 2016, millega muudetakse rakendusmäärust (EL) 2015/2378 seoses nõukogu direktiivide (EL) 2015/2376 ja (EL) 2016/881 puhul kasutatavate tüüpvormide ja keelelise korraldusega

text:
               10.11.2016

               ET

               Euroopa Liidu Teataja

               L 303/4

         KOMISJONI RAKENDUSMÄÄRUS (EL) 2016/1963,
   9. november 2016,
   millega muudetakse rakendusmäärust (EL) 2015/2378 seoses nõukogu direktiivide (EL) 2015/2376 ja (EL) 2016/881 puhul kasutatavate tüüpvormide ja keelelise korraldusega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. veebruari 2011. aasta direktiivi 2011/16/EL maksustamisalase halduskoostöö kohta ja direktiivi 77/799/EMÜ kehtetuks tunnistamise kohta, (1) eelkõige selle artikli 20 lõikeid 5 ja 6,
   ning arvestades järgmist:

               (1)

               Direktiivi 2011/16/EL artiklis 8a on sätestatud kohustuslik automaatne teabevahetus piiriüleste eelotsuste ja siirdehindade eelkokkulepete puhul. Selliseks teabevahetuseks tuleks kasutada tüüpvormi, sealhulgas keelelist korraldust, ning välja tuleks töötada liikmesriikide turvalised keskregistrid, kuhu teave kantakse.

               (2)

               Direktiivi 2011/16/EL artiklis 8aa on sätestatud kohustuslik automaatne teabevahetus liikmesriike käsitlevate aruannete puhul. Vastu tuleks võtta teabevahetusvormi keeleline korraldus.

               (3)

               Seepärast tuleks komisjoni rakendusmäärust (EL) 2015/2378 (2) vastavalt muuta,

               (4)

               Ühtsuse ja õiguskindluse huvides on asjakohane viia käesoleva määruse kohaldamise kuupäevad kooskõlla kuupäevadega, mis ajaks tuleks kohaldada liikmesriikide õigus- ja haldusnorme, mis on vajalikud direktiivi 2011/16/EL artiklite 8a ja 8aa täitmiseks.

               (5)

               Käesoleva määrusega ettenähtud meetmed on kooskõlas maksustamisalase halduskoostöö komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) 2015/2378 muutmine
   Rakendusmäärust (EL) 2015/2378 muudetakse järgmiselt:

               1)

               lisatakse artikkel 2a:
               „Artikkel 2a
               Piiriüleseid eelotsuseid ja siirdehindade eelkokkuleppeid käsitleva kohustusliku automaatse teabevahetuse tüüpvormid, sealhulgas keeleline korraldus
               1.   Seoses kasutatavate vormidega tähendavad „osa“ ja „lahter“ sellist asukohta vormil, kus võib esitada direktiivi 2011/16/EL kohaselt vahetatava teabe.
               2.   Direktiivi 2011/16/EL artikli 8a kohaselt piiriüleste eelotsuste ja siirdehindade eelkokkulepete puhul kohustuslikuks automaatseks teabevahetuseks kasutatav tüüpvorm peab vastama käesoleva määruse VII lisale.
               3.   Direktiivi 2011/16/EL artikli 20 lõikes 5 osutatud põhielemendid on loetletud kõnealuse direktiivi artikli 8a lõike 6 punktides b, h ja i ning need edastatakse ka inglise keeles.“;

               2)

               lisatakse artikkel 2b:
               „Artikkel 2b
               Liikmesriike käsitlevate aruannete kohta sätestatud kohustusliku automaatse teabevahetuse keeleline korraldus
               Direktiivi 2011/16/EL artikli 20 lõikes 6 osutatud põhielemendid on kõnealuse direktiivi III lisa III jao tabelis 3 esitatud teave ja selgitused ning need edastatakse ka inglise keeles, välja arvatud juhul, kui edastav liikmesriik ning kõik teised liikmesriigid, kellele teave edastatakse vastavalt direktiivi 2011/16/EL artikli 8aa lõikele 2, on kokku leppinud mõnes muus liidu ametlikus keeles.“;

               3)

               lisatakse VII lisa, nagu on sätestatud käesoleva määruse lisas.

         Artikkel 2
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2017.
   Artikli 1 lõiget 2 kohaldatakse siiski alates 5. juunist 2017.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. november 2016

            Komisjoni nimel

            president

         Jean-Claude JUNCKER

      (1)  ELT L 64, 11.3.2011, lk 1.

      (2)  Komisjoni 15. detsembri 2015. aasta rakendusmäärus (EL) 2015/2378, milles sätestatakse nõukogu direktiivi 2011/16/EL (maksustamisalase halduskoostöö kohta) teatavate sätete üksikasjalikud rakenduseeskirjad ning millega tunnistatakse kehtetuks rakendusmäärus (EL) nr 1156/2012 (ELT L 332, 18.12.2015, lk 19).

      LISA
      Rakendusmäärusele (EL) 2015/2378 lisatakse järgmine lisa:

            „VII LISA

               Artiklis 2a osutatud vorm

            Direktiivi 2011/16/EL artikli 8a kohaselt piiriüleste eelotsuste ja siirdehindade eelkokkulepete puhul kohustuslikuks automaatseks teabevahetuseks kasutatav vorm sisaldab lisaks kõnealuse direktiivi artikli 8a lõikes 6 osutatud komponentidele järgmist lahtrit:

                        a)

                        Otsuse viide.“


title: Komisjoni rakendusmäärus (EL) nr 1205/2012, 14. detsember 2012 , millega muudetakse määrust (EL) nr 802/2010 seoses laevaühingu tegevusnäitajatega EMPs kohaldatav tekst

text:
               15.12.2012

               ET

               Euroopa Liidu Teataja

               L 347/10

         KOMISJONI RAKENDUSMÄÄRUS (EL) nr 1205/2012,
   14. detsember 2012,
   millega muudetakse määrust (EL) nr 802/2010 seoses laevaühingu tegevusnäitajatega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 23. aprilli 2009. aasta direktiivi 2009/16/EÜ, mis käsitleb sadamariigi kontrolli, (1) eriti selle artiklit 27,
   ning arvestades järgmist:

               (1)

               Laevaühingu tegevusnäitajad kuuluvad selliste üldiste tegevusnäitajate hulka, mille alusel määratakse laeva riskiprofiil.

               (2)

               Laevaühingu tegevusnäitajate hindamisel tuleks arvesse võtta laevaühingu laevastiku kõigi Euroopa Liidus ja sadamariigi kontrolli käsitleva vastastikuse mõistmise Pariisi memorandumi (edaspidi „Pariisi memorandum”) piirkonnas kontrollitud laevade puuduste ja kinnipidamiste määrasid.

               (3)

               Rakenduseeskirjad laevaühingu tegevusnäitajate arvutamiseks laeva riskiprofiili määramisel ning avaldatavate nimekirjade koostamise metoodika on esitatud komisjoni 13. septembri 2010. aasta määruses (EL) nr 802/2010, millega rakendatakse Euroopa Parlamendi ja nõukogu direktiivi 2009/16/EÜ artikli 10 lõiget 3 ja artiklit 27 seoses laevaühingu tegevusnäitajatega (2).

               (4)

               Kontrolliandmetel põhineva teabe alusel koostatud nimekirjade avaldamise testimine näitab, et määrusega (EL) nr 802/2010 ette nähtud avaldamise metoodika peab olema sihipärasem.

               (5)

               Selleks et halbade või väga halbade tegevusnäitajatega laevaühingute nimekiri oleks tegelikkusele vastav, on vaja muuta kriteeriumeid, mille alusel koostatakse nimekirju kõige halvemate tegevusnäitajatega laevaühingute avalikustamiseks. See ei tohiks muuta laevaühingu tegevusnäitajate arvutamist laeva riskiprofiili määramisel.

               (6)

               Halbade või väga halbade tegevusnäitajatega laevaühingute nimekirja sattumiseks peavad laevaühingu tegevusnäitajad olema olnud 36 kuu jooksul vahetult enne nimekirja avaldamist pidevalt madalal tasemel. Halbade tegevusnäitajate esinemine nii pika ajavahemiku jooksul annab tunnistust sellest, et laevaühing ei soovi või ei suuda oma tegevusnäitajaid parandada. Kuna nimekirjas avaldamine põhineb laevaühingu 36 kuu tegevusnäitajate töötlemisel, tuleks enne esimest avaldamist varuda piisavalt aega, et koguda andmebaasi THETIS piisavalt andmeid, mida liikmesriigid on direktiivi 2009/16/EÜ kohaselt edastanud.

               (7)

               Nimekirja kantavad laevaühingud määratakse kindlaks teabe põhjal, mille liikmesriigid on kooskõlas direktiivi 2009/16/EÜ artikli 24 lõikega 3 edastanud ja mida kinnitanud. Kõnealune teave hõlmab laevade kontrollimist ning kontrollimiste ja kinnipidamiste käigus tuvastatud puudusi. Samuti hõlmab see teavet laeva kohta (nimi, IMO identifitseerimisnumber, kutsung ja lipuriik), samuti omaniku või sellise isiku nime, kes on laeva valdaja või laevapereta prahtija ja kes on võtnud endale vastutuse laeva käitamise eest ning rahvusvahelise meresõiduohutuse korralduse (ISM) koodeksiga määratud ülesanded ja kohustused. Sel viisil saab laevaühingu ja tema vastutusel oleva laeva tegevusnäitajaid andmebaasis automaatselt jälgida ning nimekirju on võimalik ajakohastada iga päev.

               (8)

               Kontrolliandmebaasi automaatseid funktsioone kasutades peaks komisjonil olema võimalik saada sellest tegelikkusele vastavad andmed, et määrata kindlaks laevaühingud, keda halbade ja väga halbade tegevusnäitajatega laevaühingute nimekirja kanda.

               (9)

               Laevaühingu tegevusnäitajate maatriksi kindlaksmääramise meetod põhineb määrusega (EL) nr 802/2010 ette nähtud kinnipidamise näitaja ja laevaühingu puuduste näitaja väärtuste töötlemisel.

               (10)

               Käesoleva määrusega ettenähtud meetmed on kooskõlas laevade põhjustatud merereostuse vältimise ja meresõiduohutuse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 802/2010 artikli 3 lõige 2 asendatakse järgmisega:

      „2.   Alates 1. jaanuarist 2014 avaldab ja ajakohastab Euroopa Meresõiduohutuse Amet iga päev oma avalikul veebisaidil järgmise teabe:

                  a)

                  nende laevaühingute nimekiri, kelle tegevusnäitajad on viimase 36 kuu jooksul olnud pidevalt väga halvad;

                  b)

                  nende laevaühingute nimekiri, kelle tegevusnäitajad on viimase 36 kuu jooksul olnud pidevalt halvad või väga halvad;

                  c)

                  nende laevaühingute nimekiri, kelle tegevusnäitajad on viimase 36 kuu jooksul olnud pidevalt väga halvad.”

   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. detsember 2012

            Komisjoni nimel

            president

         José Manuel BARROSO

      (1)  ELT L 131, 28.5.2009, lk 57.

      (2)  ELT L 241, 14.9.2010, lk 4.


title: Komisjoni rakendusmäärus (EL) nr 1140/2014, 27. oktoober 2014 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               28.10.2014

               ET

               Euroopa Liidu Teataja

               L 307/36

         KOMISJONI RAKENDUSMÄÄRUS (EL) nr 1140/2014,
   27. oktoober 2014,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. oktoober 2014

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  55,3

                  MA

                  105,2

                  MK

                  84,3

                  ZZ

                  81,6

                  0707 00 05

                  AL

                  59,9

                  MK

                  80,7

                  TR

                  133,3

                  ZZ

                  91,3

                  0709 93 10

                  MA

                  99,6

                  TR

                  108,6

                  ZZ

                  104,1

                  0805 50 10

                  AR

                  78,7

                  TR

                  99,7

                  UY

                  86,1

                  ZA

                  84,3

                  ZZ

                  87,2

                  0806 10 10

                  BR

                  278,9

                  MD

                  39,0

                  PE

                  350,2

                  TR

                  147,0

                  ZZ

                  203,8

                  0808 10 80

                  BR

                  53,3

                  CL

                  86,3

                  CN

                  117,7

                  MD

                  27,7

                  NZ

                  148,8

                  US

                  191,0

                  ZA

                  157,5

                  ZZ

                  111,8

                  0808 30 90

                  CN

                  106,3

                  TR

                  114,2

                  ZZ

                  110,3

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ” tähistab „muud päritolu”.


title: Komisjoni rakendusmäärus (EL) nr 646/2012, 16. juuli 2012 , millega nähakse ette Euroopa Parlamendi ja nõukogu määruse (EÜ) nr 216/2008 kohaste trahvide ja perioodiliste karistusmaksete üksikasjalikud rakenduseeskirjad  EMPs kohaldatav tekst

text:
               17.7.2012

               ET

               Euroopa Liidu Teataja

               L 187/29

         KOMISJONI RAKENDUSMÄÄRUS (EL) nr 646/2012,
   16. juuli 2012,
   millega nähakse ette Euroopa Parlamendi ja nõukogu määruse (EÜ) nr 216/2008 kohaste trahvide ja perioodiliste karistusmaksete üksikasjalikud rakenduseeskirjad
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ (1), eriti selle artikli 25 lõiget 3,
   ning arvestades järgmist:

               (1)

               Määruse (EÜ) nr 216/2008 eesmärk on tagada ja säilitada Euroopa tsiviillennunduse ohutuse ühtne kõrge tase. Kõnealuses määruses on sätestatud vahendid nii eespool nimetatud eesmärgi kui ka muude eesmärkide saavutamiseks tsiviillennunduse ohutuse valdkonnas.

               (2)

               Määruse (EÜ) nr 216/2008 kohaselt vastutab Euroopa Lennundusohutusamet (edaspidi „amet”) teatavate toodete, isikute ja ettevõtjate sertifitseerimise eest. Amet peab nendes vastutusvaldkondades jälgima, et kõnealuste toodete, isikute ja ettevõtjate puhul täidetaks kohaldatavaid nõudeid, sealhulgas määruse (EÜ) nr 216/2008 sätteid ja selle rakenduseeskirju.

               (3)

               Kui kindlaksmääratud võimalikke puudusi ei kõrvaldata kehtiva järelevalvemenetluse käigus asjakohaselt, antakse määruse (EÜ) nr 216/2008 artikliga 25 komisjonile volitused määrata ameti taotlusel trahve või perioodilisi karistusmakseid ameti väljaantud sertifikaadi omanikele, kes on tahtlikult või hooletusest tingituna rikkunud määrusega (EÜ) nr 216/2008 või selle rakenduseeskirjadega ettenähtud kohustusi.

               (4)

               Trahvide ja perioodiliste karistusmaksete kehtestamine peaks andma komisjonile täiendava vahendi, et reageerida eeskirjade rikkumisele üksikasjalikumalt, paindlikumalt ja liigendatumalt, kui seda võimaldaks ameti väljaantud sertifikaadi tühistamine.

               (5)

               On oluline sätestada nii ameti teostatavate menetluste, uurimiste, võetavate seotud meetmete ja teavitamise eeskirjad kui ka otsuste tegemise eeskirjad, sealhulgas trahvide ja perioodiliste karistusmaksete suuruse määramist ja kogumist käsitlevad sätted. Samuti on tähtis kehtestada trahvide või perioodiliste karistusmaksete summade määramise üksikasjalikud kriteeriumid.

               (6)

               Kõnealused eeskirjad ja menetlused peaksid tulenema vajadusest tagada võimalikult kõrge ohutus- ja keskkonnakaitsetase, soodustada uurimis- ja otsustamisetappide tõhusat korraldamist ning tagada võrdsus ja läbipaistvus nii menetlustes kui ka trahvide ja perioodiliste karistusmaksete määramisel.

               (7)

               Käesoleva määruse sätete jõustamine on tõhus üksnes siis, kui liikmesriigid, komisjon ja amet teevad omavahel tihedat koostööd. Seepärast on oluline kehtestada nimetatud osaliste vahelise konsulteerimise ja koostöö kord, et tagada väidetavaid rikkumisi käsitlev tõhus uurimis- ja otsustamisprotsess.

               (8)

               On asjakohane, et rikkumismenetluse algatamiseks ja läbiviimiseks ning trahvide ja perioodiliste karistusmaksete suuruse määramiseks võtavad komisjon ja amet arvesse ka muid menetlusi, mille liikmesriik või kolmas riik on sama sertifikaadiomaniku suhtes algatanud või lõpule viinud.

               (9)

               Komisjon ja amet peaksid ühtlasi arvesse võtma ameti algatatud pooleliolevaid menetlusi või tehtud otsuseid, mis hõlmavad asjaomase sertifikaadi muutmist, piiramist, peatamist või tühistamist kooskõlas määrusega (EÜ) nr 261/2008.

               (10)

               Ilma et see piiraks selliste liidu õigusaktide kohaldamist, milles käsitletakse ohutusteabe kasutamist süü või vastutuse kindlaksmääramiseks, eelkõige määruse (EÜ) nr 216/2008 artikli 16 lõike 2, Euroopa Parlamendi ja nõukogu 20. oktoobri 2010. aasta määruse (EL) nr 996/2010 (tsiviillennunduses toimuvate lennuõnnetuste ja intsidentide uurimise ja ennetamise kohta ning millega tunnistatakse kehtetuks direktiiv 94/56/EÜ) (2) artikli 19 lõike 2 ja Euroopa Parlamendi ja nõukogu 13. juuni 2003. aasta direktiivi 2003/42/EÜ (vahejuhtumitest teatamise kohta tsiviillennunduses) (3) artikli 7 kohaldamist, võib kõiki komisjonile või ametile liidu õigusaktidega antud järelevalvevolitusi seoses määruse (EÜ) nr 216/2008 kohaselt väljaantud sertifikaatidega kasutada rikkumismenetluse uurimis- või otsustamisetapis. Komisjoni otsus trahvide või perioodiliste karistusmaksete määramise kohta peaks tuginema ameti uurimistegevusele, rikkumismenetluses osaleva sertifikaadi omaniku märkustele ning vajaduse korral ametile ja komisjonile esitatud muule teabele.

               (11)

               On asjakohane anda sertifikaadi omanikule võimalus täita etteantud tähtajaks vabatahtlikult määruse (EÜ) nr 216/2008 nõuded ja selle rakenduseeskirju ning sellisel juhul ei tohiks komisjon kohaldada trahve ega perioodilisi karistusmakseid. Võimalus täita nõudeid vabatahtlikult peaks olema siiski ajaliselt piiratud.

               (12)

               Trahvide või perioodiliste karistusmaksete määramise otsused peaksid tuginema üksnes põhjustele, mida asjaomasel sertifikaadi omanikul on olnud võimalus kommenteerida.

               (13)

               Trahvid või perioodilised karistusmaksed peaksid olema tõhusad, proportsionaalsed ja hoiatavad, võttes arvesse konkreetse juhtumi asjaolusid.

               (14)

               Tundub asjakohane näha ette erimenetlus juhuks, kui komisjon kavatseb määrata perioodilisi karistusmakseid kuna rikkumismenetluses osalev sertifikaadi omanik ei ole teinud komisjoni või ametiga koostööd uurimismeetmete või muude teabenõuete osas.

               (15)

               Käesolevas määruses austatakse põhiõigusi ning järgitakse Euroopa Liidu põhiõiguste hartas tunnustatud põhimõtteid, eelkõige kaitseõigust ja konfidentsiaalsuse põhimõtet vastavalt õiguse üldpõhimõtetele ning Euroopa Liidu Kohtu praktikale.

               (16)

               Õiguskindluse tagamiseks rikkumismenetluse käigus on vaja sätestada trahvide määramise ja nende täitmisele pööramise tähtaegade ja aegumistähtaegade arvutamise üksikasjalikud eeskirjad.

               (17)

               Trahvide ja perioodiliste karistusmaksete määramise otsused peaksid kuuluma täitmisele kooskõlas Euroopa Liidu toimimise lepingu artikliga 299 ja need peaks läbi vaatama Euroopa Liidu Kohus.

               (18)

               Käesolevas määruses sätestatud meetmed on kooskõlas määruse (EÜ) nr 216/2008 artikli 65 lõike 1 kohaselt asutatud komitee arvamusega,

         ON VASTU VÕTNUD KÄESOLEVA MÄÄRUSE:
   I   PEATÜKK

      ÜLDSÄTTED

   Artikkel 1
   Reguleerimisese ja -ala
   1.   Käesolevas määruses kehtestatakse määruse (EÜ) nr 216/2008 rakendamiseks üksikasjalikud rakenduseeskirjad kriteeriumide kohta, millega kehtestatakse trahvide või perioodiliste karistusmaksete suurused, uurimismenetlused, seotud meetmed ja teavitamine aga ka otsuste tegemise kord, sealhulgas sätted kaitseõiguse, andmetele juurdepääsu, seadusjärgse esindamise ja konfidentsiaalsuse kohta ning tähtaja sätted ning trahvide ja perioodiliste karistusmaksete summa määramine ja kogumine.
   2.   Käesoleva määrusega määratakse:

               a)

               trahvid isikutele ja ettevõtjatele, kellele Euroopa Lennundusohutusamet (edaspidi „amet”) on välja andnud sertifikaadi (edaspidi „sertifikaadi omanik”), määruse (EÜ) nr 216/2008 või selle rakenduseeskirjade tahtliku või hooletusest tingitud rikkumise korral, kui sellega on seotud liidu huvid;

               b)

               perioodilised karistusmaksed punktis a viidatud sertifikaadi omanikele, et neid sundida täitma määrust (EÜ) nr 216/2008 või selle rakenduseeskirju.

         II   PEATÜKK

      RIKKUMISMENETLUS

      1.   JAGU

         Uurimine

   Artikkel 2
   Rikkumismenetlus
   1.   Käesolevas peatükis sätestatud rikkumismenetlus hõlmab kõiki määruse (EÜ) nr 216/2008 või selle rakenduseeskirjade võimalike rikkumistega seotud uurimise haldusetappe.
   2.   Amet võib algatada rikkumismenetluse omal algatusel või komisjoni või liikmesriigi taotlusel.
   3.   Kui rikkumismenetlus algatatakse komisjoni või liikmesriigi taotlusel, teavitab amet komisjoni või liikmesriiki asjaomase taotlusega seoses võetud meetmetest.
   Artikkel 3
   Teabenõue
   1.   Amet võib rikkumismenetluse algatamiseks ja läbiviimiseks kasutada mis tahes teavet, mis on saadud ametile liidu õigusaktidega antud volituste rakendamisel ja mis hõlmab määruse (EÜ) nr 216/2008 kohaselt välja antud sertifikaate. Kõnealused volitused ei piira selliste liidu õigusaktide kohaldamist, millega takistatakse teabe kasutamist süü või vastutuse kindlaksmääramiseks.
   2.   Enne rikkumismenetluse algatamist võib amet nõuda asjaomaselt sertifikaadi omanikult väidetava rikkumise kohta teavet.
   Amet märgib teabenõude põhjuse, täpsustab, et see on esitatud käesoleva määruse alusel, ja määrab teabe esitamise tähtaja.
   Artikkel 4
   Teavitamine
   1.   Amet saadab kirjaliku teate rikkumismenetluse algatamise kohta sertifikaadi omanikule, komisjonile ja selle liikmesriigi / nende liikmesriikide või selle kolmanda riigi või nende kolmandate riikide lennuametile, kus asub sertifikaadi omaniku peamine tegevuskoht ja kus toimus rikkumine, ning vajaduse korral kolmandate riikide lennundusametitele ja käesoleva määrusega hõlmatud küsimustes pädevatele rahvusvahelistele organisatsioonidele.
   2.   Teates:

               a)

               esitatakse väited sertifikaadi omaniku vastu, viidates määruse (EÜ) nr 261/2008 sätetele või selle rakenduseeskirjadele, mida on väidetavalt rikutud, ning tõenditele, millele need väited tuginevad, ning

               b)

               teavitatakse sertifikaadi omanikku, et võidakse kohaldada trahvi või perioodilist karistusmakset.

         Artikkel 5
   Uurimine
   1.   Kui uurimine on algatatud, selgitab amet asjaolusid ja väiteid.
   2.   Amet võib nõuda, et sertifikaadi omanik esitaks kirjalikke või suulisi selgitusi või üksikasju või dokumente.
   Nõudmine esitatakse kirjalikult sertifikaadi omanikule. Amet toob välja nõudmise õigusliku aluse ja eesmärgi, määrab teabe esitamise tähtaja ning teavitab sertifikaadi omanikku artikli 16 lõike 1 punktides a ja b nõudmise täitmisest keeldumise või ebaõige või eksitava teabe esitamise eest ette nähtud perioodilistest karistusmaksetest.
   3.   Amet võib nõuda, et liikmesriigi lennuamet teeks uurimisel koostööd ja annaks eelkõige teavet väidetava rikkumise kohta.
   Nõudmises märgitakse selle õiguslik alus ja eesmärk ning määratakse vastuse esitamise või uurimismeetme võtmise tähtaeg.
   4.   Amet võib paluda igal füüsilisel või juriidilisel isikul või kolmandate riikide lennundusametitel esitada teavet väidetava rikkumise kohta.
   Nõudmises märgitakse selle õiguslik alus ja eesmärk ning määratakse teabe esitamise tähtaeg.
   Artikkel 6
   Nõuete vabatahtlik täitmine
   1.   Rikkumismenetluse algatamisest teavitamise korral või pärast seda määrab amet tähtaja, mille jooksul sertifikaadi omanik võib kirjalikult teatada, et ta on nõuded vabatahtlikult täitnud või kui on asjakohane et ta kavatseb järgida rikutud sätteid. Kui sertifikaadi omanik on nõuded ameti kindlaksmääratud tähtajaks vabatahtlikult täitnud, otsustab amet algatatud rikkumismenetluse lõpetada.
   Pärast kõnealust tähtaega saabunud vastuseid ei ole amet kohustatud arvesse võtma.
   2.   Lõikes 1 osutatud tähtaeg on igal juhul enne kuupäeva, mil amet teavitab artiklis 7 sätestatud vastuväiteteatisest.
   Artikkel 7
   Vastuväiteteatis
   1.   Kui amet on kindlaks teinud asjaolud ja leidnud, et on alust rikkumismenetluse jätkamiseks, esitab ta vastuväiteteatise kirjalikult asjaomasele sertifikaadi omanikule. Vastuväiteteatis sisaldab järgmist:

               a)

               väited sertifikaadi omaniku vastu, täpsustades määruse (EÜ) nr 261/2008 väidetavalt rikutud sätted või selle rakenduseeskirjad ning tõendid, millele need väited tuginevad;

               b)

               teave selle kohta, et võidakse kohaldada trahvi või perioodilist karistusmakset.

         2.   Vastuväiteteatise edastamisel kutsub amet sertifikaadi omanikku üles esitama vastuseks kirjalikke märkusi. Amet peab seda tegema kirjalikult märkides ära ühtlasi kõnealuste märkuste esitamise tähtaja.
   Artikkel 8
   Suuline ärakuulamine
   1.   Kui sertifikaadi omanik seda nõuab, annab amet neile võimaluse esitada oma argumendid suulisel ärakuulamisel.
   2.   Asjakohastel juhtudel võib amet kutsuda suulisele ärakuulamisele osalema liikmesriigi lennuameti või mis tahes muid isikuid.
   3.   Suuline ärakuulamine ei ole avalik. Kõiki isikuid võidakse ära kuulata eraldi või teiste osalema kutsutud isikute juuresolekul, võttes arvesse sertifikaadi omanike ja teiste isikute õigustatud huvi kaitsta oma ärisaladusi ja muud konfidentsiaalset teavet.
   Artikkel 9
   Tähtajad
   Õiguskindluse tagamiseks uurimismenetluse läbiviimisel, kehtestab amet tähtaegade kindlaksmääramise üksikasjalikud eeskirjad.
   Artikkel 10
   Aruandlus
   1.   Amet esitab komisjonile, liikmesriikidele ja sertifikaadi omanikule aruande, mis sisaldab kokkuvõtet käesoleva jao kohaselt läbiviidud uurimise tulemuste kohta. Ühtlasi esitab amet komisjonile uurimistoimiku.
   2.   Kui ameti koostatud aruandes jõutakse seisukohale, et sertifikaadi omanik on rikkunud määruse (EÜ) nr 216/2008 sätteid või selle rakenduseeskirju, sisaldab aruanne ka järgmist:

               a)

               juhtumi asjaolude hindamist vastavalt käesoleva määruse artiklis 15 osutatud kriteeriumidele;

               b)

               taotlust komisjonile trahvi või perioodilise karistusmakse kohaldamise kohta;

               c)

               põhjendatud ettepanekut trahvi või perioodilise karistusmakse suuruse kohta.

         3.   Amet võtab oma aruande vastu hiljemalt [12 kuud] pärast rikkumismenetluse alustamisest teavitamist vastavalt artiklile 4 või [6 kuud] pärast seda, kui komisjon on teavitanud toimiku tagastamisest vastavalt artiklile 12.

      2.   JAGU

         Otsuste tegemine

   Artikkel 11
   Teabenõue
   1.   Kui komisjon otsustab ameti poolt artikli 10 lõike 2 punkti b kohaselt esitatud taotluse korral rikkumismenetlust jätkata, võib ta kirjalikult nõuda, et sertifikaadi omanik esitaks kirjalikke või suulisi selgitusi või üksikasju või dokumente. Sellisel juhul teavitab komisjon sertifikaadi omanikku artikli 16 lõike 1 punktides c ja d sätestatud perioodilistest karistusmaksetest, mida määratakse nõudmise täitmisest keeldumise või ebaõige või eksitava teabe esitamise eest.
   Komisjon võib ühtlasi nõuda ametilt, liikmesriikide lennuametilt või mis tahes muudelt füüsilistelt või juriidilistelt isikutelt väidetava rikkumisega seotud teabe esitamist.
   2.   Komisjon tagab sertifikaadi omanikule võimaluse esitada oma argumentide toetuseks kirjalikke selgitusi või üksikasju või dokumente. Sertifikaadi omanikud võivad nõuda suulist ärakuulamist kuid komisjonil on õigus sellest keelduda, kui ta ei pea seda vajalikuks.
   Artikkel 12
   Uus uurimisperiood
   Komisjon võib ameti aruannet, sellel põhinevaid sertifikaadi omaniku märkusi ning muud asjaomast teavet arvesse võttes otsustada, et on vaja täiendavat teavet. Sellisel juhul võib komisjon tagastada juhtumi toimiku ametile. Komisjon toob ameti jaoks selgesti välja asjaolud, mida amet peaks edasi uurima, ning soovitab vajaduse korral selleks võimalikke uurimismeetmeid, nagu on sätestatud määruses (EÜ) nr 216/2008. Uue uurimisperioodi läbiviimise suhtes kohaldatakse käesoleva määruse II peatüki 1. jagu.

      3.   JAGU

         Otsused trahvide ja perioodiliste karistusmaksete kohta

   Artikkel 13
   Trahvid ja perioodilised karistusmaksed ning maksimumsummad
   1.   Kui komisjon leiab 2. jaos esitatud otsuste tegemise tulemusena, et sertifikaadi omanik on tahtlikult või hooletusest tingituna rikkunud määrust (EÜ) nr 216/2008 või selle rakenduseeskirju, võib ta teha otsuse määrata trahv, mis ei ületa 4 % sertifikaadi omaniku eelmise majandusaasta sissetulekust või käibest.
   2.   Kui sertifikaadi omanik ei ole lõikes 1 osutatud otsuse vastuvõtmise ajaks rikkumist lõpetanud, võib komisjon sama otsusega määrata päevapõhiseid perioodilisi karistusmakseid, mis ei ületa 2,5 % sertifikaadi omaniku eelmise majandusaasta keskmisest päevasest sissetulekust või käibest.
   Kõnealused perioodilised karistusmaksed võib määrata perioodiks, mis kestab otsuse teavitamise kuupäevast kuni rikkumise lõpetamise kuupäevani.
   3.   Lõigete 1 ja 2 kohaldamisel tähendab määratlus „eelmine majandusaasta” lõikes 1 osutatud otsuse kuupäevale eelnevat majandusaastat.
   4.   Trahvid ja perioodilised karistusmaksed on halduslikku laadi.
   5.   Otsus trahvide ja perioodiliste karistusmaksete kohta on täitmisele pööratavad.
   Artikkel 14
   Otsuste sisu
   1.   Artikliga 13 ettenähtud otsus põhineb ainuüksi sellistel asjaoludel, mille kohta sertifikaadi omanikul on olnud võimalus esitada komisjonile märkusi.
   2.   Komisjon teavitab sertifikaadi omanikku olemasolevatest õiguskaitsevahenditest.
   3.   Komisjon teatab otsuse vastuvõtmisest liikmesriikidele ja ametile.
   4.   Oma otsuse üksikasjade avaldamise ja liikmesriikide teavitamise korral võtab komisjon arvesse sertifikaadi omanike ja teiste isikute õigustatud huvi kaitsta oma ärisaladusi.
   Artikkel 15
   Trahvide ja perioodiliste karistusmaksete kohaldamise ja nende suuruse määramise kriteeriumid
   1.   Trahvide ja perioodiliste karistusmaksete määramise üle otsustamisel ja nende asjakohase suuruse kindlaksmääramisel juhindub komisjon tõhususe, proportsionaalsuse ja hoiatavuse põhimõttest.
   2.   Iga juhtumi korral võtab komisjon vajaduse korral arvesse järgmisi asjaolusid:

               a)

               rikkumise tõsidus ja tagajärjed, eelkõige rikkumise mõju ja tagajärjed ohutusele ja keskkonnale;

               b)

               sertifikaadi omaniku hoolsus ja koostöövalmidus rikkumise tuvastamisel ning parandusmeetmete võtmisel või rikkumismenetluse jooksul või igasugune rikkumise tuvastamise ja rikkumismenetluse korraldamise takistamine või ameti, komisjoni või liikmesriigi lennuameti poolt käesoleva määruse kohaldamise korral esitatud nõudmiste mis tahes rikkumine sertifikaadi omaniku poolt;

               c)

               sertifikaadi omaniku heausksus seoses sellega, kuidas ta tõlgendab ja täidab määrusest (EÜ) nr 216/2008 või selle rakenduseeskirjadest tulenevaid sertifikaadi omanikega seotud kohustusi, või mis tahes tõendid sertifikaadi omaniku teadliku pettuse kohta;

               d)

               juhtumiga hõlmatud käive ja asjaomase sertifikaadiomaniku majandussuutlikkus;

               e)

               vajadus võtta ajutisi või kiireloomulisi meetmeid;

               f)

               sertifikaadi omaniku poolne rikkumise kordamine, sagedus või kestus;

               g)

               asjaomasele sertifikaadi omanikule määratud varasemad sanktsioonid, sealhulgas rahalised karistused.

         3.   Trahvi ja perioodilise karistusmakse suuruse määramisel võtab komisjon arvesse kõiki sertifikaadi omanikule juba siseriiklikul tasandil või ameti poolt samal õiguslikul alusel ja samadel asjaoludel määratud täitemeetmeid.

      4.   JAGU

         Koostööst keeldumine

   Artikkel 16
   Perioodilised karistusmaksed koostööst keeldumise korral
   1.   Komisjon võib ameti taotlusel või omal algatusel teha otsuse määrata sertifikaadi omanikele päevapõhiseid perioodilisi karistusmakseid, mis ei ületa [0,5] % sertifikaadi omaniku eelmise majandusaasta keskmisest päevasest sissetulekust või käibest, kui nad tahtlikult või hooletusest tingituna:

               a)

               ei täida artikli 5 kohaselt võetud uurimismeedet;

               b)

               esitavad vastuseks artikli 5 kohaselt võetud uurimismeetmele ebaõiget või eksitavat teavet;

               c)

               ei täida artikli 11 kohast teabenõuet;

               d)

               esitavad artikli 11 kohase teabenõude vastuseks ebaõiget või eksitavat teavet.

         Perioodilised karistusmaksed võib määrata ajavahemikuks, mis kestab otsusest teavitamise kuupäevast kuni koostööst keeldumise lõppemiseni.
   2.   Lõike 1 kohaldamisel tähendab määratlus „eelmine majandusaasta” lõikes 1 osutatud otsuse kuupäevale eelnevat majandusaastat.
   Artikkel 17
   Menetlus
   Kui komisjon kavatseb artikli 16 lõikes 1 osutatud otsuse vastu võtta, teavitab ta kõigepealt kirjalikult sertifikaadi omanikku ja määrab tähtaja, mille jooksul sertifikaadi omanik võib esitada komisjonile oma kirjalikud märkused.
   Komisjon ei ole kohustatud arvesse võtma nimetatud tähtaja möödumisel saabunud kirjalikke märkusi.
   Artikkel 18
   Menetluste vastastikune täiendavus
   Rikkumismenetluse algatamiseks ja läbiviimiseks võtavad komisjon ja amet arvesse järgmisi asjaolusid:

               a)

               muud rikkumismenetlused, mille liikmesriik või kolmas riik on asjaomase sertifikaadi omaniku suhtes samal õiguslikul alusel ja samadel asjaoludel algatanud või lõpule viinud, ning

               b)

               ameti poolt määruse (EÜ) nr 216/2008 kohaselt asjaomase sertifikaadi omaniku suhtes samal õiguslikul alusel ja samadel asjaoludel algatatud mis tahes menetlused, mis hõlmavad asjaomase sertifikaadi muutmist, piiramist, peatamist või tühistamist.

      5.   JAGU

   Artikkel 19
   Trahvide ja perioodiliste karistusmaksete sissenõudmine
   Komisjon nõuab trahvid ja perioodilised karistusmaksed sisse nõukogu määruse (EÜ, Euratom) nr 1605/2002 (4) ja komisjoni määruse (EÜ, Euratom) nr 2342/2002 (5) kohaselt, koostades sissenõudekorralduse ning andes välja võlateate, mis on adresseeritud asjaomasele sertifikaadi omanikule.
   III   PEATÜKK

      JUURDEPÄÄS TOIMIKULE, SEADUSJÄRGNE ESINDAMINE, KONFIDENTSIAALSUS JA TÄHTAJA SÄTTED

      1.   JAGU

         Kaitseõigus

   Artikkel 20
   Juurdepääs toimikule
   1.   Pärast artikli 4 kohase teatise saamist on sertifikaadi omanikul õigus nõudmise korral saada juurdepääs dokumentidele ning muudele komisjoni ja ameti koostatud materjalidele, mis on väidetava rikkumise tõenditeks.
   2.   Toimikule juurdepääsu kaudu saadud dokumente kasutatakse üksnes kohtu- või haldusmenetluse eesmärgil käesoleva määruse kohaldamiseks.
   Artikkel 21
   Seadusjärgne esindamine
   Sertifikaadi omanikul on rikkumismenetluse jooksul õigus seadusjärgsele esindamisele.
   Artikkel 22
   Konfidentsiaalsus, ametisaladus ning vaikimisõigus
   1.   Ilma et see piiraks artikli 5 lõikes 3 ja artikli 11 lõikes 1 osutatud teabe vahetamist ja kasutamist, korraldatakse rikkumismenetlus konfidentsiaalsuse ja ametisaladuse põhimõtete kohaselt.
   Kui komisjon, amet ja liikmesriikide lennuametid sekkuvad artikli 5 lõike 3 ja artikli 11 lõike 1 kohaselt, ei avaldada nemad, nende ametnikud ega teised nende juhtimise all töötavad isikud nende poolt vastavalt käesolevale määrusele saadud või vahetatud teavet, mille suhtes kehtib konfidentsiaalsuskohustus ning mis oma laadilt on ametisaladus.
   2.   Ilma et see piiraks õigust pääseda juurde juhtumi toimikule, ei ole sertifikaadi omanikul juurdepääsu ärisaladustele, konfidentsiaalsele teabele ega komisjoni või ameti sisedokumentidele.
   3.   Kõik käesoleva määruse kohaselt märkusi või teavet esitavad isikud peavad selgesti tähistama materjali, mida nad peavad konfidentsiaalseks, põhjendama oma seisukohta ning esitama eraldi mittekonfidentsiaalse versiooni komisjoni või ameti määratud kuupäevaks. Kui seda ei tehta, võib komisjon eeldada, et esitatud märkused või teave ei sisalda konfidentsiaalset teavet.
   4.   Sertifikaadi omanikul on õigus vaikida olukorras, kus ta oleks sunnitud andma vastuseid, mis võivad hõlmata temapoolset rikkumise tunnistamist.

      2.   JAGU

         Tähtaja sätted

   Artikkel 23
   Tähtaegade kohaldamine
   1.   Käesolevas määruses sätestatud tähtaeg algab teate saamisele või selle käsipostiga kättetoimetamisele järgnevast päevast.
   Kui sertifikaadi omanik peab etteantud tähtajal esitama märkusi või teavet, loetakse see tähtajaliselt esitatuks, kui teade on postitatud tähitud kirjaga enne tähtaja möödumist.
   2.   Kui tähtaeg langeb laupäevale, pühapäevale või riigipühale, pikendatakse seda kuni järgmise tööpäeva lõpuni.
   3.   Käesoleva määrusega ettenähtud tähtaja määramisel võtavad komisjon ja amet olenevalt olukorrast arvesse nii andmete esitamiseks nõutavat aega kui ka juhtumi kiireloomulisust.
   4.   Asjakohastel juhtudel ning enne esialgse tähtaja möödumist esitatud põhjendatud taotluse alusel võib tähtaega pikendada.
   Artikkel 24
   Trahvide ja perioodiliste karistusmaksete määramise aegumistähtajad
   1.   Komisjoni õigus võtta artikli 13 kohaselt vastu trahvide ja perioodiliste karistusmaksete määramise otsus aegub viie aasta möödumisel.
   Artikliga 16 ettenähtud perioodiliste karistusmaksete puhul aegub komisjoni õigus võtta vastu kõnealust karistusmakset määrav otsus kolme aasta möödumisel.
   Tähtaeg algab rikkumispäevast. Jätkuvate või korduvate rikkumiste korral algab tähtaeg rikkumise lõpetamise päevast.
   2.   Komisjoni või ameti mis tahes uurimise või rikkumismenetluse eesmärgil võetud meede katkestab lõikes 1 osutatud aegumistähtajad. Aegumistähtaeg katkeb alates kuupäevast, mil meetmest teavitatakse sertifikaadi omanikku.
   3.   Aegumistähtaeg algab iga katkemise korral uuesti. Aegumistähtaeg ei tohi siiski ületada ajavahemikku, mis on võrdne kahekordse esialgse aegumistähtajaga, välja arvatud juhul, kui tähtaeg on peatatud vastavalt lõikele 4. Sellisel juhul pikendatakse aegumistähtaega selle aja võrra, mille jooksul tähtaeg oli peatatud.
   4.   Perioodiliste karistusmaksete määramise aegumistähtaeg peatatakse seniks, kuni komisjoni otsust menetletakse Euroopa Liidu Kohtus.
   Artikkel 25
   Trahvide ja perioodiliste karistusmaksete kogumise aegumistähtajad
   1.   Sissenõudemenetluse algatamise õigus lõpeb üks aasta pärast artikli 13 või artikli 16 kohase lõpliku otsuse vastuvõtmist.
   2.   Trahvide ja perioodiliste karistusmaksete sissenõudmise aegumistähtaja katkestab komisjoni või komisjoni taotlusel tegutseva liikmesriigi mis tahes meede, mille eesmärk on tagada trahvide või perioodiliste karistusmaksete sissenõudmine.
   3.   Aegumistähtaeg algab iga katkemise korral uuesti.
   4.   Trahvide ja perioodiliste karistusmaksete sissenõudmise õiguse aegumistähtaeg peatub seniks, kuni:

               a)

               kestab maksmiseks lubatud aeg;

               b)

               peatatakse makse sissenõudmine vastavalt Euroopa Liidu Kohtu otsusele.

         IV   PEATÜKK

      LÕPPSÄTTED

   Artikkel 26
   Kohaldamine
   Enne käesoleva määruse jõustumist alguse saanud rikkumiste korral kohaldatakse määrust rikkumise selle osa suhtes, mis pannakse toime pärast seda kuupäeva.
   Artikkel 27
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. juuli 2012

            Komisjoni nimel

            president

         José Manuel BARROSO

      (1)  ELT L 79, 13.3.2008, lk 1.

      (2)  ELT L 295, 12.11.2010, lk 35.

      (3)  ELT L 167, 4.7.2003, lk 23.

      (4)  EÜT L 248, 16.9.2002, lk 1.

      (5)  EÜT L 357, 31.12.2002, lk 1.


title: Komisjoni rakendusmäärus (EL) nr 1205/2014, 7. november 2014 , millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               8.11.2014

               ET

               Euroopa Liidu Teataja

               L 325/11

         KOMISJONI RAKENDUSMÄÄRUS (EL) nr 1205/2014,
   7. november 2014,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. november 2014

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA
      Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  66,6

                  MA

                  83,4

                  MK

                  65,0

                  ZZ

                  71,7

                  0707 00 05

                  AL

                  79,4

                  JO

                  194,1

                  MK

                  74,3

                  TR

                  126,7

                  ZZ

                  118,6

                  0709 93 10

                  MA

                  61,1

                  TR

                  136,9

                  ZZ

                  99,0

                  0805 20 10

                  MA

                  125,8

                  TR

                  61,9

                  ZZ

                  93,9

                  0805 20 30, 0805 20 50, 0805 20 70, 0805 20 90

                  MK

                  74,3

                  TR

                  65,8

                  ZZ

                  70,1

                  0805 50 10

                  AR

                  78,7

                  MA

                  52,7

                  TR

                  91,2

                  ZZ

                  74,2

                  0806 10 10

                  BR

                  277,0

                  LB

                  284,9

                  PE

                  229,1

                  TR

                  146,8

                  US

                  303,6

                  ZA

                  133,6

                  ZZ

                  229,2

                  0808 10 80

                  AR

                  153,3

                  BA

                  46,1

                  BR

                  53,5

                  CA

                  136,0

                  CL

                  92,0

                  CN

                  68,5

                  NZ

                  141,9

                  US

                  193,3

                  ZA

                  164,7

                  ZZ

                  116,6

                  0808 30 90

                  CN

                  85,5

                  ZA

                  57,4

                  ZZ

                  71,5

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ” tähistab „muud päritolu”.